open-index/open-wikipedia-markdown huggingface dataset:
Mindelheim

**Mindelheim** on kaupunki Baijerin osavaltiossa eteläisessä Saksassa. Se on kuulunut Baijeriin 1600-luvun alusta alkaen.

## Maantiede
Mindelheim sijaitsee ylänkömaalla Unterallgäun piirikunnan itäosassa 81 kilometriä Münchenistä länteen. Maanteitse etäisyys on 88 kilometriä. Mindelheim koostuu yhdeksästätoista osa-alueesta. Kaupunki on saanut nimensä Mindel-joelta.

## Historia
Mindelheimin alueelta on tehty hautalöytöjä, jotka ajoittuvat 800- ja 700-luvuille eaa. Alemannit asuttivat aluetta 700-luvulla jaa. ja se sai nimekseen Heim an der Mindel. Nykymuotoinen nimi on peräisin vuodelta 1046. Kaupungin peruskirjan Mindelheim sai noin 1250. Vuonna 1409 alettiin rakentaa St. Stephanin kirkkoa ja Silvester-kappelia kaupunginmuurin sisäpuolelle. Mindelheimista tuli osa Baijeria 1616. Kolmikymmenvuotisen sodan aikana Mindelheim kärsi sotajoukkojen läpikuluista, nälästä ja rutosta. Täystuho uhkasi kaupunkia jälleen 1796, mutta se pelastui ranskalaisjoukkojen hävitysvimmalta. Vuonna 1972 Mindelheimin ja Memmingenin piirikunnat yhdistyivät Unterallgäun piirikunnaksi.

Mindelheimin vanhinta rakennuskantaa edustaa keskiaikainen Mindelburg.

## Talous ja liikenne
Mindelheimin suuria yrityksiä on muun muassa työstökoneita valmistava Grob-Werke. Mindelheimin rautatieasema, Bahnhof Mindelheim, sijaitsee rataosuudella Buchloe–Memmingen. Kaupungin eteläosan halki kulkee moottoritie Bundesautobahn 96, joka risteää Bundesstraße 16:n kanssa Mindelheimin liittymässä.

## Lähteet

## Aiheesta muualla
*Mindelheim, Baijeri, Saksa — Sunrise, Sunset, and Daylength
Pompertuzat

**Pompertuzat** () on kunta Ranskan eteläosassa Haute-Garonnen departementissa Oksitanian alueella. Se sijaitsee noin 20 kilometriä Toulousen kaupungista kaakkoon.

Kunnan kirkoista Saint-Andrén kirkko on hieman kylän ulkopuolella sijaitseva seurakuntakirkko. Kirkko rakennettiin 1500-luvulla vanhemman rakennuksen päälle, jonka perustukset löytyivät kirkon viimeisimmän remontin aikana.

Yksi kunnan nähtävyyksistä on 1600-luvulla rakennettu entinen kyyhkyslakka. Sen alkuperä ei ole tiedossa, mutta on epäilty, että se on vanha tuulimylly, joka myöhemmin muutettiin kyyhkyslakaksi.

Kunnan alueen läpi rakennettiin 1600-luvulla kanava Canal du Midi. Kanavan yli kulkee 1800-luvulta peräisin oleva Pompertuzatin silta, joka tunnetaan myös nimellä Deymen siltana, Pont de Deyme. Marsalkka Soultin armeija purki tämän tiilestä rakennetun sillan vetäytyessään joen yli vuonna 1814, jotta englantilaiset Wellingtonin joukot eivät pystyisi seuraamaan heitä. Silta rakennettiin myöhemmin uudelleen.


Tiedosto:StAndre Pomper-6.JPG|Saint-Andrén kirkko.
Tiedosto:Pigeonnier Pomper-3.JPG|Kyyhkyslakka.


## Tunnettuja kuntalaisia
*Jane Dieulafoy (1851-1916), arkeologi
*Marcel Dieulafoy (1844-1920), arkeologi

## Lähteet

## Aiheesta muualla
Accademia del Cimento

**Accademia del Cimento** (suom. ’Kokeellinen akatemia’) oli Firenzessä 1657 perustettu tiedeakatemia, joka toimi kymmenen vuotta. Akatemian tutkimuksiin osallistuivat aikansa merkittävimmät fyysikot. Työn tulokset julkistettiin pelkästään akatemian nimissä, joten keksintöjen tekijöitä ei ole voitu jälkikäteen selvittää. Tutkimusmetelmät olivat kokeellisia. Tutkimustulokset julkaistiin 1666 *Saggi di naturali sperienze fatte neil’ Accademia del Cimento* -nimisessä julkaisussa. Uudistetun laitoksen siitä laati Targione Tozetti 1780, ja omalla kustannuksellaan 1841 suurherttua Leopold II toimitutti siitä vielä uuden painoksen. Julkaisussa on 13 lukua. Akatemia hajaantui taloudellisista syistä.

## Lähteet

## Aiheesta muualla
Sarajevon synagoga

**Sarajevon synagoga** () on Bosnia ja Hertsegovinan pääkaupunki Sarajevossa sijaitseva synagoga. Sen rakennuttivat kaupunkiin Itävalta-Unkarin miehityksen jälkeen muuttaneet aškenasijuutalaiset, ja se valmistui vuonna 1902. Uusmaurilaisen rakennuksen suunnittelivat arkkitehdit Karel Pařík ja Wilhelm Stiassny. Synagoga selvisi niin toisesta maailmansodasta kuin Bosnian sodastakin.

Kaupungissa on myös vanhempi sefardilainen Il Kal Grandin synagoga.

## Historia

Varhaisimmat tunnetut historialliset lähteet juutalaisista Sarajevossa ovat vuodelta 1565. Tuolloiset juutalaiset olivat niin sanottuja sefardijuutalaisia Thessalonikista. Juutalaisilla oli myöhemmin oma korttelinsa ja nykyistä synagogaa vanhempi vuonna 1581 rakennettu Il Kal Grandin synagoga. Il Kal Grandi tuhoutui tulipaloissa ja jälleenrakennettiin useita kertoja. Uudemman synagogan rakennuttivat Sarajevoon sen itävaltalaismiehityksen jälkeen vuonna 1878 muuttaneet aškenasijuutalaiset. Uudet juutalaissiirtolaiset järjestäytyivät vuonna 1879 ja he alkoivat suunnitella oman synagogansa perustamista. Muun muassa Prahan ja Wienin synagogat suunnitellut arkkitehti Wilhelm Stiassny ehdotti vuonna 1895 uusmaurilaista rakennusta. Stiassnyn ehdotus hylättiin, mutta sen piirteitä käytti tšekkiläinen arkkitehti Karel Pařík läpimennessä ehdotuksessaan. Rakennusurakoitsija oli Ludwig Jungwirth ja sisätilojen koristelun suunnitteli Ludwig Oisner. Valmistunut synagoga avattiin vuonna 1902.

Saksalaiset käyttivät synagogaa tallina toisen maailmansodan aikana. Synagogan sisätiloja tuhottiin, mutta ylempien kerrosten naisten puoleinen osa säästyi. Vuosina 1964–1965 juhlittiin juutalaisten Sarajevoon saapumisen 400-vuotisjuhlallisuuksia. Tuolloin synagoan rukoushuone siirrettiin yläkertaan. Alakertaa on myöhemmin käytetty tilaisuuksissa, kuten häissä ja bar mitsva-juhlissa. Synagoga säästyi tuholta Bosnian sodassa 1992–1995. Sodan aikana synagogalle varastoitiin ruokaa ja lääkkeitä.

## Lähteet
Abu Ma’shar

**Abu Ma’shar Dža’far ibn Muhammed al-Balkhi** (*Apomasar, Albuinasar*), (k. n. 886) oli arabialainen tähtitieteilijä ja astrologi, joka oli kotoisin Korasanin Balkhista. Hänen teoksistaan on käsikirjoituksina säilynyt muun muassa *Almudkhal alkabir* -niminen astrologian johdanto, joka keskiajan kirjallisuudessa esiintyy nimellä *Introductorium maius*.

## Lähteet

## Aiheesta muualla
Olli Leppäniemi

**Olli Leppäniemi** (s. 1980) on suomalainen klarinetisti. Hän aloitti klarinetin soiton Jorma Lautasen opettamana Lappeenrannan musiikkiopistossa. Hän suoritti klarinettidiplomin vuonna 2006 Sibelius-akatemiassa Reijo Koskisen johdolla ja valmistui musiikin maisteriksi vuonna 2008.

Leppäniemi on toiminut muun muassa Tanskan radion sinfoniaorkesterin, Bergenin filharmonisen orkesterin, Sinfonia Lahden ja Turun filharmonisen orkesterin klarinetin äänenjohtajana. Vuonna 2019 hänet valittiin Espoossa toimivan Tapiola Sinfoniettan klarinetin äänenjohtajaksi. Vuodesta 2025 lähtien hän on myös Sydneyn sinfoniaorkesterin 1. sooloklarinetisti. Vuodesta 2020 Leppäniemi on toiminut Uudenkaupungin kansainvälisen Crusell-viikon taiteellisena johtajana.

Hän voitti kansainvälisen Carl Nielsen -klarinettikilpailun ensimmäisen palkinnon vuonna 2009, ja hänen voittosummansa oli 125 000 kruunua eli siihen aikaan 16 800 euroa.

## Lähteet
Proteiiniperhe

**Proteiiniperhe** on joukko proteiineja, joilla on yhteinen evolutiivinen alkuperä. Proteiiniperheen jäsenillä on usein samankaltaisia rakenteellisia ominaisuuksia tai samantapainen proteiiniperheen jäseniä koodaava emäsjärjestys. 

## Proteiiniperheiden taksonomiaa
Proteiiniperheet järjestetään tyypillisesti hierarkioihin, joissa yhteisen kantamuodon jakavat proteiinit jaetaan pienempiin toisiaan "lähempää" sukua oleviin ryhmiin. Näiden ryhmien erotteluun käytetään termejä *superperhe*, joka onlaaja ryhmä etäisesti sukua olevia proteiineja; ja *alaperhe*, pieni ryhmä läheistä sukua olevia proteiineja.

## Esimerkkejä proteiiniperheistä
Yhden superperheen muodostavat G-proteiiniin kytkeytyvät GPC-reseptorit. GPC-reseptorit ovat laaja proteiiniryhmä, jonka jäsenet osallistuvat lukuisiin biologisiin prosesseihin, kuten fotoreseptioon, immuunijärjestelmän säätelyyn ja hermostolliseen viestintään. GPC-reseptorit voidaan ryhmitellä pienemmiksi perheiksi, joilla on kasvavissa määrin yhteisiä piirteitä.

## Lähteet
Áspri Plakoúda

**Áspri Plakoúda** () on pieni Kreikan saari, joka kuuluu Pohjoisen Egean saariin ja tarkemmin Tomaronísian saariin ja sijaitsee Lesboksen saaren itäpuolella. Saaren pinta-ala on noin 0,002 neliökilometriä ja rantaviivan pituus noin 0,2 kilometriä, ja se on asumaton (2021). Hallinnollisesti Áspri Plakoúda kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se on osa Mantamádoksen kyläyhdyskuntaa.

## Lähteet
Ørslev (Ringsted)

**Ørslev** on taajama Ringstedin kunnassa Tanskassa. Taajamassa oli 675 asukasta vuoden 2025 alussa.

## Väestökehitys

## Lähteet

## Aiheesta muualla
Nápi

**Nápi** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 177 (2021).

Nápin kylä sijaitsee Lesboksen keskiosissa noin 42 kilometriä luoteeseen Mytilínistä. Kylä on syntynyt 1700-luvulla. Se aiempi nimi oli *Kolomidádos* (Κολομηδάδος). Nápi muodostaa oman kyläyhdyskuntansa (Δημοτική Κοινότητα Νάπης, *Dimotikí Koinótita Nápis*), johon ei kuulu muita asutuksia.

Kylän koulutalossa on esillä arkeologinen ja kansatieteellinen kokoelma.

## Lähteet
Pauline Boty

**Pauline Boty** (1938 Croydon – 1966) oli brittiläinen taidemaalari, näyttelijä, tv-tähti ja radiojuontaja. Häntä pidetään merkittävänä pop-taiteen vaikuttajana. 

## Ura
Boty opiskeli lasimaalausta Royal College of Artissa. Vuonna 1962 Boty esiintyi BBC:n dokumentissa Pop Goes the Easel, jossa hänen kerrotaan varastaneen shown oivaltavilla kommenteillaan politiikasta ja popkulttuurista.
Botyn puheet BBC:n radio-ohjelmassa The Public Ear olivat hyvin feministisiä.

Boty yhdisti seksiä tihkuvissa maalauksissaan 1960-luvulle tyypilliseen eloisuuteen ja glamouriin poliittisia näkemyksiä. Hän viittasi esimerkiksi Kuuban ohjuskriisiin ja Profumo-skandaaliin. Hänen maalauksistaan välittyy lämpö ja ilkikurinen huumori. Hän hyödynsi myös kollaasitekniikkaa, jossa litteälle pinnalle koottu kuvarykelmä kuvasi median tarjoamien kuvien kasvavaa virtaa. Hänen töissään esiteltiin filmitähtiä ja muusikkoja, joita hän kuvasi 1900-luvun jumaliksi ja jumalattariksi. Hän kuvasi töihinsä esimerkiksi Jean-Paul Belmondon, Marilyn Monroen, Beatlesin, Leninin, Einsteinin ja Kennedyn salamurhan.

## Yksityiselämä
Botyn äiti oli kotiäiti, joka olisi halunnut käydä taidekoulua. Hänen isänsä oli konservatiivinen kirjanpitäjä. Katolisen kasvatuksen saanut Boty opiskeli stipendiaattina Wimbledon School of Art -koulussa. Boty kuoli 28-vuotiaana. Hän oli kieltäytynyt syöpähoidoista raskautensa vuoksi, ja hän menehtyi viisi kuukautta synnytyksen jälkeen.

## Kokoelmat
Botyn töitä esittelevät pysyvästi muun muassa:
* Smithsonian American Art Museum
* Tate Modern, Lontoo
* National Portrait Gallery (Lontoo)
* Wolverhamptonin taidegalleria

## Filmografia
**Elokuvia**
* 1966 (1966): Alfie (yksi Alfien tyttöystävistä)
* 1965 (1965): Strangler's Web (Nell Pretty)

**Televisio-ohjelmia**
* 1965 (1965): BBC TV, The Londoners – A Day Out for Lucy (Patsy)
* 1965 (1965): Contract to Kill (BBC TV:n minisarja) (Maria Galen)
* 1965 (1965): The Day of Ragnarok
* 1964 (1964): Ken Russell's Béla Bartók (BBC Monitorin sarja) (Prostituoitu)
* 1964 (1964): BBC, Short Circuit-The Park (Pauline)
* 1964 (1964): Espionage (Jakso: The Frantick Rebel) (Rakastajatar, Fleay)
* 1963 (1963): Ready Steady Go! (Tanssija)
* 1963 (1963): Don't Say a Word (peliohjelma) (cameo-rooli)
* 1963 (1963): BBC, Maigret: Peter the Lett (Josie)
* 1962 (1962): BBC, The Face They See (Rona)
* 1962 (1962): ITV Armchair Theatre (Jakso: North City Traffic Straight Ahead) ( Anna)
* 1962 (1962): Ken Russell's Pop Goes the Easel (BBC Monitorin sarja) (cameo-rooli)

## Lähteet

## Kirjallisuutta
*Kristal, Marc: Pauline Boty – British Pop Art's Sole Sister, Quarto Publishing PLC 2023

## Aiheesta muualla
*Botylle omistettu verkkosivusto
*Kolme Botyn teosta
*National Portrait Galleryn kuvia Botysta
*Michael Bracewell esittelee TateShots-sarjassa Botyn teoksen Maailman ainoa blondi (1963)
Vijećnica

**Vijećnica** eli **Sarajevon kaupungintalo** on rakennus Bosnia ja Hertsegovinan pääkaupunki Sarajevossa. Alkuperäinen uusmaurilainen rakennus valmistui vuonna 1894 ja se avattiin 1896. Rakennus tuhoutui Bosnian sodan aikana vuonna 1992 ja se avattiin uudelleen vuonna 2014 pitkään kestäneiden jälleenrakennustöiden jälkeen. Nykyisin Vijećnicalla toimivat kaupunginvaltuusto, museo ja kansallis- ja yliopistokirjasto. 

## Historia

Itävalta-Unkari miehitti Bosnian ja Sarajevon vuonna 1878. Sen alainen Sarajevon kaupunginvaltuusto perustettiin saman vuoden elokuussa. Valtuusto toimi alkujaan useammassa eri osoitteessa, mutta syntyi tarve rakentaa varsinainen kaupungintalo. Kaupungintalon rakennustyöt alkoivatkin vuonna 1892. Rakennuksen suunnitteli alkujaan Karl Parzik, mutta ministeri Béni Kállayn vaatimukset rakennuksen suhteen saivat hänet luopumaan hankkeesta. Hänen tilalleen tuli arkkitehti Alexandar Wittek, joka laati uusmaurilaisen rakennuksen suunnitelmat. Innoitusta hän kävi hakemassa matkustamalla kahdesti Kairoon. Erityisesti kaupungintaloa innoitti Kairossa sijaitseva Sulttani Hasanin madrasa ja moskeija. Wittek ei kuitenkaan saattanut työtään loppuun. Hän teki itsemurhan, väitetysti seottuaan rakennusprojektin kanssa työskentelystä. Wittekin jälkeen hanketta suunnitteli Ćiril Iveković, joka laati pieniä muutoksia Wittekin piirrustuksiin. Rakennustyöt valmistuivat lopulta vuonna 1894 ja kaupungintalo avattiin virallisesti 20. huhtikuuta 1896.

28. kesäkuuta 1914 Itävalta-Unkarin arkkiherttua Frans Ferdinand ja hänen vaimonsa Sophie matkustivat vierailulle Bosniaan, jossa heidät otettiin vastaan Vijećnicalla. Vastaanoton jälkeen pari lähti kaupungintalolta ja vain joitakin minuutteja myöhemmin Gavrilo Princip ampui molemmat. Sarajevon laukaukset johtivat ensimmäiseen maailmansotaan. Myöhemmin rakennuksen hallinnollista käyttöä vähennettiin. Vuonna 1947 rakennukseen muutti tieteiden ja taiteiden akatemia, sekä vuonna 1951 Bosnia ja Hertsegovinan kansalliskirjasto. Bosnian sodan aikana yöllä 25–26. elokuuta 1992 rakennukseen kohdistettiin tykkitulta. Syttyi tulipalo, joka aiheutti suuria vahinkoja rakennukselle. Tykkitulen ja tulipalon jälkeen kaupungintalo oli käytännössä tuhoutunut tyystin ja kansalliskirjaston materiaalit paloivat.

Sodan jälkeen rakennuksen rauniot kärsivät lisää vahinkoja, kun sisätiloja ei enää suojannut katto. Vuonna 1996 kaupungintalon korjaustöihin saatiin lahjoituksena 1,5 miljoonaa Saksan markkaa. Jälleenrakennustöiden ensimmäisesä vaiheessa vuosina 1996–1997 keskityttiin etenkin rakennuksen ulkokuoren korjaamiseen ja näin esimerkiksi kosteuden lisävahinkojen estämiseen. Töiden toinen vaihe alkoi vuonna 2002. Töitä varten saatiin 4,5 miljoonaa Saksan markkaa Euroopan komissiolta. Toinen vaihe saatiin päätökseen helmikuussa 2004. Kaupungintalo avattiin uudelleen heinäkuussa 2014, eli 22 vuotta sen tuhoutumisen jälkeen. Nykyisin kaupungintalolla toimivat kaupunginvaltuusto, museo, sekä kansallis- ja yliopistokirjasto.

## Lähteet
Napi

**Napi** voi viitata seuraaviin:

* Napi, hahmo mustajalkojen mytologiassa
* Napi, kylä Virossa
* Nápi, kylä Lesboksen saarella Kreikassa
Chemin Neuf

**Chemin Neuf** (), tai virallisesti **Chemin Neuf -yhteisö** (, CCN) on ranskalaislähtöinen, kansainvälinen karismaattiseen liikkeeseen ja ignatiaaniseen spiritualiteettiin pohjaava katolinen yhteisö, jolla on ekumeeninen kutsumus. Siihen kuuluu myös muiden kirkkokuntien jäseniä.

Chemin Neuf sai alkunsa rukousryhmästä Lyonissa, Ranskassa, vuonna 1973. Sen perusti jesuiittaisä Laurent Fabre. Lyonin arkkipiispa tunnusti yhteisön samana vuonna ja perusti sen vuonna 1984 uskovien yhdistykseksi. Se koostuu aviopareista, perheistä, papeista ja naimattomuuteen sitoutuneista naisista ja miehistä. Osa heistä on tehnyt elinikäisen lupauksen ja osa on sitoutunut lyhyemmäksi ajaksi. ​Chemin Neuf -yhteisöllä on noin 2000 jäsentä yli 30 maassa. Sen jäseniä, jotka tulevat eri kristillisistä kirkkokunnista, yhdistää usko Jeesukseen Kristukseen ja halu palvella kirkkoa, evankeliumia ja maailmaa. Yhteisön hoitoon on uskottu muun muassa yksittäisiä seurakuntia. Chemin Neuf järjestää myös muun muassa erilaisia koulutuksia maallikkojen uskon syvenemiseksi. CCN:n hengellisyys nojautuu pyhän Ignatius Loyolan ja pyhän Ávilan Teresan opetuksiin ja perustuu karismaattisen uudistuksen taustaan. Community of St Anselmin ohella neljä Chemin Neufin jäsentä asuu Canterburyn arkkipiispan Lontoon virka-asunnossa Lambeth Palacessa rukousyhteisönä saatuaan kutsun arkkipiispa Justin Welbyltä vuonna 2014. Tämän ryhmän jäseniin on kuulunut katolilaisten ohella myös luterilaisia ja anglikaaneja.

## Katso myös
*Emmanuel-yhteisö

## Lähteet

## Aiheesta muualla

*Chemin Neuf
*Chemin Neuf Media
Pteroúnta

**Pteroúnta** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 83 (2021).

Pteroúntan kylä sijaitsee Lesboksen läntisissä sisäosissa noin 30 kilometriä länteen Kallonísta ja noin 68 kilometriä länteen Mytilinistä. Se on rakennettu noin 256 metrin korkeuteen merenpinnasta laskettuna. Kylän alkuperäinen nimi on *Fteroúnta* (Φτερούντα). Pteroúnta muodostaa oman kyläyhdyskuntansa (Δημοτική Κοινότητα Πτερούντος, *Dimotikí Koinótita Pteroúntos*), johon ei kuulu muita asutuksia.

## Lähteet
Skála Kallonís

**Skála Kallonís** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 463 (2021).

Skála Kallonísin kylä sijaitsee Lesboksen keskiosissa Kallonínlahden pohjoisrannalla noin 42 kilometriä luoteeseen Mytilínistä. Kylä on nimensä mukaisesti sisämaassa noin 3,5 kilometriä pohjoisempana sijaitsevan Kallonín kaupungin satama. Kylä on osa Kerámin kyläyhdyskuntaa. Skála Kallonísin ympärillä on uimarantaa noin 4,5 kilometrin pituudelta.

## Lähteet

## Aiheesta muualla
Axel Kala

**Axel Johannes Turunen,** taiteilijanimeltään **Axel Kala,** on suomalainen rap-artisti ja musiikkituottaja. Axel Kala julkaisi debyyttialbuminsa *[[Vesisademies|Sademies]]* vuonna 2023. Hän on tuottanut artisteja kuten Pyrythekid, Are (artisti) ja Lyttä.
## Elämä ja ura
Axel Kala on osa jyväskyläläistä hip hop -kollektiivia KPC Recordsia.

Axel Kala on ollut Mouhouksen jäsen ja yhtyeen alkuaikana hän toimi pääasiallisena tuottajana yhtyeessä.

Vuonna 2023 Axel Kala kiinnitettiin Def Jam Recordingsin artistiksi. Tätä aiemmin hän on ollut Sony Music Finlandilla.  

## Diskografia
### Studioalbumit
* 

### EP:t
* 
* 

## Lähteet
Skála Sykaminéas

**Skála Sykaminéas** (, myös *Skála Sykamiás*, Σκάλα Συκαμιάς) on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 158 (2021).

Skála Sykaminéasin kylä sijaitsee Lesboksen pohjoisrannikolla noin 19 kilometriä itään Míthymnasta ja noin 49 kilometriä luoteeseen Mytilínistä.
Se on osa kolme kilometriä sisämaassa sijatsevan Sykaminéan kyläyhdyskuntaa ja sen ranta-asutus ja satama.

Skála Sykaminéas on kehittynyt paljolti Kreikan ja Turkin väestönvaihdon myötä tulleiden evakkojen asutuksena. Kylän sataman laidalla sijaitsee Neitsyt Marialle omistettu Kaikkeinpyhimmän merenneitsyen (*Panagiá i Gorgóna*) kirkko, joka tunnetaan siitä, että se on antanut nimensä lesboslaisen kirjailijan Strátis Myrivílisin samannimiselle romaanille.

Skála Sykaminéasista on lyhyt matka Turkin rannikolle, ja se nousi uutisiin vuoden 2015 pakolaiskriisin aikana, jolloin sinne rantautui paljon Lähi-idästä tulleita pakolaisia.

## Lähteet

## Aiheesta muualla
Jyllinge

**Jyllinge** on taajama Roskilden kunnassa Tanskassa. Taajamassa oli 10&nbsp;801 asukasta vuoden 2025 alussa.

## Väestökehitys

## Lähteet

## Aiheesta muualla
Skalochóri

**Skalochóri** (, ) on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 448 (2021).

Skalochórin kylä sijaitsee Lesboksen läntisissä sisäosissa noin 57 kilometriä luoteeseen Mytilínistä. Skalochóri muodostaa myös laajemman kyläyhdyskunnan (Δημοτική Κοινότητα Σκαλοχωρίου, *Dimotikí Koinótita Skalochoríou*), johon kuuluvat varsinaisen Skalochórin kylän lisäksi kylät Archaía Ántissa, Balíni ja Kaló Limáni. Koko yhdyskunnan väkiluku on 474 (2021).

## Lähteet
Vasiliká (Lesbos)

**Vasiliká** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 294 (2021).

Vasilikán kylä sijaitsee Lesboksen eteläisissä sisäosissa noin 36 kilometriä länteen Mytilínistä. Vasiliká muodostaa myös laajemman kyläyhdyskunnan (Δημοτική Κοινότητα Βασιλικών, *Dimotikí Koinótita Vasilikón*), johon kuuluvat varsinaisen Vasilikán kylän lisäksi kylät Achladerí ja Ágios Pávlos. Koko yhdyskunnan väkiluku on 312 (2021).

## Lähteet
Vasiliká

**Vasiliká** () voi viitata seuraaviin paikkoihin Kreikassa:

* Vasiliká, kaupunki Thérmin kunnassa Thessalonikin alueyksikössä Keski-Makedonian alueella
* Vasiliká, kylä Länsi-Lesboksen kunnassa Lesboksen saarella Pohjois-Egean saarten alueella

## Katso myös

* Vasilikí, useita paikkoja
Vrísa

**Vrísa** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 230 (2021).

Vrísan kylä sijaitsee Lesboksen eteläosissa noin 47 kilometriä länteen Mytilínistä. Se on rakennettu noin 43 metrin korkeuteen merenpinnasta laskettuna. Vrísa muodostaa myös laajemman kyläyhdyskunnan (Δημοτική Κοινότητα Βρίσας, *Dimotikí Koinótita Vrísas*), johon kuuluvat varsinaisen Vrísan kylän lisäksi kylät Ágios Fokás ja Vaterá. Koko yhdyskunnan väkiluku on 660 (2021).

Kylän nimi kytkeytyy antiikin aikaan. Jotkut antiikin aikaiset lähteet mainitsevat Bresa- tai Brisa-nimisen kaupungin. Nykyisen kylän läheltä Ágios Fokásin niemeltä on löydetty Dionysos Bresageneen temppelin (myös Dionysos Brisagenes, Dionysos Bresaios/Brisaios) rauniot.

## Lähteet

## Aiheesta muualla
Fauzia Ilyas

**Fauzia Ilyas** (; 26. toukokuuta 1989 Pakistan) on Alankomaissa asuva pakistanilainen ihmisoikeusaktivisti. Ilyas on Atheist and Agnostic Alliance Pakistan -järjestön (AAAP) perustaja.

AAAP on pakistanilainen entisten muslimien, ateistien ja ei-uskovien järjestö, jonka tavoitteena on yhdistää pakistanilaiset uskonnottomat ja ex-muslimit sekä kotimaassa tai ulkomailla. Järjestö tekee yhteistyötä Humanistisen internationaalin kanssa.

Ilyas haki saamiensa uhkausten vuoksi turvapaikkaa Alankomaista vuonna 2015. Pakistanin viranomaiset uhkasivat pidättää hänet jumalanpilkasta syytettynä. Islamista luopuminen voi johtaa Pakistanissa kuolemanrangaistukseen. Ilyas sai puolalaisen Vuoden ateisti -palkinnon vuonna 2017.

## Lähteet

## Aiheesta muualla
Bernhard Karlgren

**Bernhard Karlgren** (5. lokakuuta 1889 Jönköping – 20. lokakuuta 1978 Tukholma) oli ruotsalainen sinologi. Hän toimi itäaasialainen kulttuuri- ja kielitieteen professorina Göteborgin yliopistossa vuodesta 1918 ja itäaasialaisen arkeologian professorina Tukholman yliopistossa vuodesta 1939. Karlgren tutki erityisesti kiinan murteita ja sen varhaishistoriaa, vuosina 1910–1912 paikan päällä Kiinassa.

Karlgrenin veljiä olivat toimittaja Anton Karlgren ja oikeusneuvos Hjalmar Karlgren.
## Teoksia
* *Études sur la phonologie chinoise* (1915, väitöskirja)
* *Ordet och pennan i Mittens rike* (1918)
* *Från Kinas tankevärld* (1929)
* *Från Kinas språkvärld* (1946)
* *Religion i Kina – antiken* (1964)
## Lähteet

## Aiheesta muualla
Mary Delany

**Mary Delany**, os. Granville (1700 –  1788) oli englantilainen taiteilija ja paperikollaasien pioneeri.

## Elämä ja taide
Mary Delanyä syntyi aristokraattiseen perheeseen. Hänelle opetettiin musiikkia, taidetta, kieliä ja koruompelua. Delany ja hänen lapsuudenystävänsä Sarah Kirkman Chapone kuuluivat sinisukkien ryhmään. Sinisukat (bluestockings) olivat seurapiiriemäntä Elizabeth Montaguan luona kokoontuvia intellektuellinaisia. Nimitys otettiin käyttöön  noin vuonna 1750 ja sekä Chapone että Delany kuuluivat ryhmän ”ensimmäiseen sukupolveen”.

Delanyä pidetään paperikollaasien pioneerina. Ne olivat 1700-luvulla Britannian yläluokkaisten naisten suosima taidemuoto. Tekniikasta hän innostui vasta 72-vuotiaana. Hän kutsui töitään paperimosaaiikeiksi. Hänen teoksensa olivat yksityiskohtaisia ja ne esittivät kukkia. Vuonna 1772 hän kirjoitti: "Olen keksinyt uuden tavan jäljitellä kukkia." Seuraavan kymmenen vuoden aikana hän teki lähes tuhat työtä. Inspiraation ensimmäiseen työhönsä hän sai huomatessaan pelargonin terälehden muistuttavan punaista paperinpalaa. Hänen työnsä on koottu kirjaan Flora Delanica. Esimerkiksi kuvataiteilija Joseph Reynolds on kuvannut kirjan kukkia täydellisiksi.

Delanica on yksi ensimmäisistä länsimaisista taitelijoista, jotka hyödynsivät kollaasitekniikkaa. Hän käytti kollaaseissaan väreiltään, paksuudeltaan ja laadultaan erilaisia papereita, joita hän leikkasi ja somitteli vapaasti. Palat hän liimasi tummalle taustalle, joka loi vahvan kontrastin taustan ja sille liimattujen kukkamotiivien välille.

## Yksityiselämä
Delany avioitui vuonna 1743 teologi Patrick Delanyn (1685/1686–1768) kanssa. Patrick Delany oli Irlannin kirkon tuomiorovasti ja Revelation Examined with Candour -teoksen kirjoittaja.

## Tunnustuksia
*Mary Delanyn mukaan on nimetty ruusu.

## Galleria

Tiedosto:Mary Delany01.jpg
Tiedosto:Mary_Delany02.gif
Tiedosto:Mary_Delany04.jpg
Tiedosto:Mary_Delany05.jpg
Tiedosto:Mary_Delany06.jpg
Tiedosto:Mary_Delany07.jpg
Tiedosto:Aesculus hippocastanum00.jpg
Tiedosto:Botanical Study MET DP801159.jpg
Tiedosto:Holly - Mary Delany.jpg
Tiedosto:Mary Delany Centaurea.jpg
Tiedosto:Mary Delany Parnassium Palustris.png
Tiedosto:Mary Delany Pelargonium Capitatum.jpg
Tiedosto:Mary Delany Vicia sylvatica 1776.jpg
Tiedosto:Mistletoe - Mary Delany.jpg


## Lähteet

## Aiheesta muualla
*Delanyn kirjoja Open Library -palvelussa
*Delanyn töitä British Museumin kokoelmissa
Stavrós (Lesbos)

**Stavrós** () on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 56 (2021).

Stavróksen kylä sijaitsee Lesboksen eteläisissä sisäosissa noin 43 kilometriä länsilounaaseen Mytilínistä. Stavrós muodostaa myös laajemman kyläyhdyskunnan (Δημοτική Κοινότητα Σταυρού, *Dimotikí Koinótita Stavroú*), johon kuuluu varsinaisen Stavróksen kylän lisäksi Káto Stavróksen (”Ala-Stavrós”) kylä. Koko yhdyskunnan väkiluku on 74 (2021).

## Lähteet
Sykaminéa

**Sykaminéa** (, myös *Sykamiá*, Συκαμιά) on Kreikan kylä, joka sijaitsee Lesboksen saarella ja kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 158 (2021).

Sykaminéan kylä sijaitsee Lesboksen pohjoisosassa noin 17 kilometriä itään Míthymnasta ja noin 47 kilometriä luoteeseen Mytilínistä. Kylä on saanut nimensä sen mulperipuista.

Sykaminéa muodostaa myös laajemman kyläyhdyskunnan (Δημοτική Κοινότητα Συκαμινέας, *Dimotikí Koinótita Sykaminéas*), johon kuuluu varsinaisen Sykaminéan kylän lisäksi sen ranta-asutus ja satama Skála Sykaminéas, joka sijaitsee saaren pohjoisrannikolla noin kolmen kilometrin päässä. Koko yhdyskunnan väkiluku on 316 (2021).

Sykaminéan pääkirkko on omistettu Pyhälle Fotinelle (*Agía Foteiní*). Kylässä toimii kansanperinnemuseo, josta osa on omistettu lesboslaiselle kirjailija Strátis Myrivílisille.

## Lähteet
Karlgren

**Karlgren** on seuraavien ruotsalaisten henkilöiden sukunimi:

* Anton Karlgren (1882–1973), lehtimies ja slavisti
* Bernhard Karlgren (1889–1978), sinologi
* Hans Karlgren (1933–1996), kielitieteilijä
* Hjalmar Karlgren (1897–1978), juristi ja oikeusneuvos
* Jussi Karlgren (s. 1965), kielitieteilijä ja tekoälyn tutkija
Sarah Haider

**Sarah Haider** (1991 Karachi, Pakistan) on yhdysvaltalainen pakistanilaissyntyinen aktivisti. Hän perusti Ex-Muslims of North America -järjestön (EXMNA) yhdessä Muhammad Syedin kanssa vuonna 2013. Ex-muslimien järjestön tavoitteena on toimia tukiryhmänä, torjua syrjintää sekä edistää sekulaareja arvoja ja islamin kritiikkiä. 

Haider kasvoi Houstonissa Texasissa islamilaisessa maahanmuuttajaperheessä. Teini-ikäisenä hänestä tuli ateisti. Haider on kiertänyt puhumassa Yhdysvalloissa ja muissa maissa. Hän on kirjoittanut kolumneja sekulaarihumanistien *[[Center for Inquiry|Free Inquiry]]* -lehteen. Haider sai Freedom From Religion Foundationin Freethought Heroine -palkinnon vuonna 2018.

Haider on muun muassa arvostellut musliminaisten huivin käytön esittämistä tiedotusvälineissä suvaitsevaisuuskysymyksenä, ilman että puututaan käytännön takana olevaan seksismiin.

## Lähteet

## Aiheesta muualla
Hannes Tiainen (jääkiekkoilija)

**Hannes Tuure Antero Tiainen** (s. 8. heinäkuuta 2005) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan vasen laitahyökkääjä. Tiainen pelaa pääasiassa seuran U20-joukkueessa, jonka kapteenina hän toimii.

## Ura
### Seuraura
Tiainen on Helsingin Jääkiekkoklubin kasvatti. Hän siirtyi C-juniori-ikäisenä Helsingin IFK:hon. Tiainen oli kaudella 2021–2022 tehoilla 18+20=38 seuran U18-joukkueen paras pistemies sekä jakoi sisäisen maalipörssin voiton Roope Tuomioksan ja Rasmus Toivaisen kanssa. Kauden 2022–2023 päätteeksi hän voitti U18 SM-pronssia.

Kaudeksi 2025–2026 Tiainen nimettiin HIFK:n U20-joukkueen kapteeniksi. Hän debytoi seuran SM-liigajoukkueessa runkosarjan toisella kierroksella 12. syyskuuta 2025 Kiekko-Espoota vastaan, kun joukkue kärsi useista poissaoloista. Tiainen merkittiin HIFK:n nelosketjun vasempaan laitaan Lauri Sinivuoren ja Kasper Lundellin viereen. Hän sai ottelussa jääaikaa 4.53 minuuttia.

### Maajoukkueura
Tiainen on pelannut neljä poikien maaottelua.

## Yksityiselämä
Tiainen valmistui ylioppilaaksi Mäkelänrinteen lukiosta keväällä 2024.

## Tilastot

## Lähteet
*
*
*

### Viitteet
Anton Karlgren

**Lars Anton Natanael Karlgren** (9. kesäkuuta 1882 Jönköping – 28. maaliskuuta 1973 Ekerö) oli ruotsalainen lehtimies ja slavisti. Hän toimi vuosina 1910–1923 *[[Dagens Nyheter]]in* vastaavana päätoimittajana ja uudisti lehteä. Vuosina 1923–1953 Karlgren oli Kööpenhaminan yliopiston slaavilaisen filologian professori. Hänen veljiään olivat sinologi Bernhard Karlgren ja oikeusneuvos Hjalmar Karlgren.
## Lähteet
Hjalmar Karlgren

**Gustaf Hjalmar Teodor Karlgren** (16. heinäkuuta 1897 Jönköping – 30. maaliskuuta 1978) oli ruotsalainen juristi, joka toimi Lundin yliopiston siviilioikeuden professorina vuosina 1934–1946 ja oikeusneuvoksena eli Ruotsin korkeimman oikeuden tuomarina 1946–1964. Hänen veljiään olivat sinologi Bernhard Karlgren ja päätoimittaja Anton Karlgren.
## Lähteet

## Aiheesta muualla
3025 Higson

**3025 Higson (1982 QR)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Roger Higsonin kunniaksi.

## Lähteet
Didrik Blomcreutz (1686–1751)

**Didrik** **Blom,** (aateloitu nimellä **Blomcreutz**) (8. maalikuuta 1686 Tukholma – 4. marraskuuta 1751 Vaxholm, Tukholma) oli Ruotsalainen aateloitu upseeri ja sotilaskomentaja.

Didrik Blom aateloitiin vuona 1719 nimellä Blomcreutz, ja aateliskirjan vahvisti Ruotsin kuningatar Ulriika Eleonoora (nuorempi) Tukholman palatsissa, 10. joulukuuta 1719.. Hänen sukunsa introdusoitiin Ruotsin ritarihuoneeseen vuonna 1722 numerolla 1703.

## Katso myös

* Blomcreutz

## Lähteet
Togon kansalliskokous

**Togon kansalliskokous** () on Togon kaksikamarisen parlamentin alahuone. Se koostuu 113 jäsenestä, jotka valitaan suhteellisilla listavaaleilla kuuden vuoden välein. Ennen vuoden 2024 vaaleja kansalliskokouksessa oli 91 paikkaa.

Aiemmin kansalliskokous toimi yksikamarisena parlamenttina, kunnes vuonna 2025 valittiin ensimmäistä kertaa senaatti, josta oli säädetty jo vuoden 2002 perustuslaissa.

Togon parlamentin valta oli pitkään varsin muodollinen ja todellista valtaa käytti presidentti. Vuonna 2024 astui voimaan perustuslain muutos, jolla rajoitettiin presidentin valtaa ja siirryttiin parlamentarismiin. Opposition mukaan kyse oli presidentti Faure Gnassingbén vallassapysymisen mahdollistamisesta sen jälkeen, kun hänen lailliset valtakautensa päättyvät vuonna 2031. Hänet voitaisiin tällöin nimetä ministerineuvoston presidentiksi eli uudeksi todellista valtaa käyttäväksi pääministeriksi. Näin kävikin toukokuussa 2025, kun Gnassingbé astui ministerineuvoston presidentin virkaan ilman toimikausirajoituksia.

## Vaalijärjestelmä
Vaaleissa puolueiden ehdokaslistoilla on oltava sama määrä miehiä kuin naisia. Äänioikeusikäraja on 18 vuotta ja ehdolleasettumisikäraja 25 vuotta. Äänestyspakkoa ei ole.
## Lähteet

## Aiheesta muualla
* Kansalliskokouksen verkkosivut
3034 Climenhaga

**3034 Climenhaga (A917 SE)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on .

## Lähteet
6446 Lomberg

**6446 Lomberg (1990 QL)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty taiteilija Jon Lombergin (s. 1948) kunniaksi.

## Lähteet
Didrik Blomcreutz

**Didrik Blomcreutz** -nimisiä henkilöitä ovat olleet:

* Didrik Blomcreutz, alk. *Didrik Blom*, (1686–1751), ruotsalainen upseeri ja sotilaskomentaja
* Didrik Blomcreutz, (1715–1774), ruotsalainen eversti, Suomen linnoitustöiden johtaja.
Michael Schjønberg

**Michael Schjønberg-Christensen** (; s. 19. tammikuuta 1967 Esbjerg) on tanskalainen jalkapallovalmentaja, joka on edustanut vuodesta 2025 fääraarelaista 07 Vesturia. Ennen valmentajauraansa Schjønberg pelasi pääsääntöisesti keskuspuolustajan pelipaikalla. Hän on vasenjalkainen ja pituudeltaan 191-senttimetrinen.

Schjønberg on kotimaansa Esbjerg fB:n kasvatti. Hän liittyi seuran edustusjoukkueeseen tammikuussa 1987 ja pelasi siinä kolme vuotta. Hän jatkoi seuraavaksi neljäksi vuodeksi saksalaiseen Hannover 96:een, jonka riveissä hän voitti Saksan cupin kaudella 1991–1992. Hän pelasi joukkueessa kaikki kilpailut mukaan luettuina 139 ottelua, joissa hän teki 15 maalia. Vuodet 1994–1996 Schjønberg pelasi kotimaansa Odense BK:ssa ja pelasi siinä kaikissa kilpailuissa 31 ottelua, joissa hän teki 12 ja syötti yhden maalin. Uransa viimeiseksi vuosiksi 1996–2001 Schjønberg palasi Saksaan, tällä kertaa Kaiserslauternin riveihin. Hän voitti joukkueessa kerran sekä Saksan liigamestaruuden että Saksan toiseksi korkeimman sarjatason 2. Bundesliigan mestaruuden. Schjønberg pelasi joukkueessa kaikissa kilpailuissa 132 ottelua. Niissä hän viimeisteli 13 ja syötti neljä maalia.

Schjønberg liittyi tammikuussa 1995 Tanskan A-maajoukkueeseen ja pelasi ensimmäisen ottelunsa vuoden 1995 Kuningas Fahdin cupin ottelussa Saudi-Arabiaa vastaan. Joukkue voitti turnauksen loppuottelussa Argentiinaa vastaan. Schjønberg onnistui ensimmäistä kertaa maalinteossa marraskuussa 1995 Armenian verkkoon. Hän pelasi kaksi ottelua vuoden 1996 EM-kilpailuissa. Hän pelais neljä viidestä joukkueensa ottelusta kahta vuotta myöhemmin pidetyissä MM-kilpailuissa. Hän pelasi kolme ottelua vuoden 2000 EM-kilpailuissa, joka jäi hänen maajoukkueuransa viimeiseksi turnaukseksi. Yhteensä Schjønberg pelasi Tanskan A-maajoukkueessa 44 ottelua ja teki niissä kolme maalia.

Schjønberg aloitti valmentajauransa vuonna 2003 ja on sittemmin valmentanut useita seuroja, joiden joukossa Herfølge Boldklub ja Vendsyssel FF.

## Lähteet
Adam (täsmennyssivu)

**Adam** on sukunimi muun muassa seuraavilla henkilöillä:

*Adolphe Adam (1803–1856), ranskalainen säveltäjä, Louis Adamin poika
*Adriana Adam (s. 1999), romanialainen soutaja
*Albrecht Adam (1786–1862), saksalainen taidemaalari
*Charlie Adam (s. 1985), skotlantilainen jalkapalloilija
*François-Nestor Adam (1903–1990), sveitsiläinen katolinen piispa
*Gabi Adam, oik. *Gabi Berktold* (s. 1963), saksalainen nuortenkirjailija
*Gene Adam, yhdysvaltalainen metallimusiikin laulaja
* James Adam (1732–1794), skotlantilainen arkkitehti 
*Juliette Adam (1836–1936), ranskalainen kirjailija
*Karl Adam (1876–1966), saksalainen teologi
*Ken Adam (1921–2016), brittiläinen elokuvalavastaja
*Louis Adam (1758–1848), ranskalainen säveltäjä ja pianopedagogi, Adolphe Adamin isä
*Luke Adam (s. 1990), kanadalainen jääkiekkoilija
*Lucien Adam (1833–1918), ranskalainen tuomari ja kieltentutkija
*Marianne Adam (s. 1951), itäsaksalainen kuulantyöntäjä
*Marie-Christine Adam (s. 1950), ranskalainen näyttelijä
*Martin Ádám (s. 1994), unkarilainen jalkapalloilija
*Olivier Adam (s. 1974), ranskalainen kirjailija
*Paul Adam (1862–1920), ranskalainen kirjailija
*Peter Adam (1929–2019), saksalais-englantilainen dokumenttielokuvaohjaaja ja kirjailija
*Robert Adam (1728–1972), skotlantilainen arkkitehti
*Samir Adam (s. 1983), mosambikilainen koripalloilija
*Theo Adam (1926–2019), saksalainen oopperalaulaja
*Wilhelm Adam (1877–1949), saksalainen kenraali
*William Adam (1689–1748), skotlantilainen arkkitehti
*William Adam (1751–1839) skotlantilainen poliitikko
*William Patrick Adam (1823–1881), englantilainen poliitikko.

## Muita merkityksiä
* Adam, etunimi
*Adam, kaupunki ja wilayat (aluehallinnon 2. tason yksikkö) Omanin Al-Dakhiliyyan kuvernoraatissa
*Adam & the Ants, englantilainen punk-yhtye
*Adam Air, indonesialainen lentoyhtiö
*Opel Adam, henkilöautomalli
*Adam A500, yhdysvaltalainen matkustajalentokone
*Adam-tyyli, skotlantilainen arkkitehtuurin ja sisustussuunnittelun tyylisuunta, Robert Adamin mukaan
*Coleco ADAM, 1980-luvun tietokonemerkki.
Hanle

**Hanle** eli **Anlay** on kylä Himalajan vuoristossa Intian Ladakhin territoriossa 280 kilometrin päässä Lehin kaupungista. Kylän korkeus merenpinnasta on 4&nbsp;500 metriä. Paikka tunnetaan kirkkaasta yötaivaastaan ja siihen liittyvästä matkailusta. Samasta syystä Hanlessa sijaitsee Intian astrofysiikan insituutin observatorio. Vuonna 2011 kylässä oli 1&nbsp;879 asukasta.

## Maantiede

Hanle eli Anlay sijaitsee Intian Ladakhin territoriossa Lehin piirikunnassa Alue on Himalajan vuoristoa ja Hanlejoen laaksoa. Kylän korkeus merenpinnasta on noin 4&nbsp;500 metriä. Paikka on paitsi korkealla, mutta myös hyvin syrjäinen. Lehin kaupunkiin kylästä on matkaa 260 kilometriä.

Paikkakunta tunnetaan pimeän taivaan alueena. Bortlen asteikolla seutu on luokkaa 1 eli erinomaisen pimeän taivaan aluetta. Joulukuussa 2022 alueelle perustettiin Hanlen pimeän taivaan suojelualue (Hanle Dark Sky Reserve, HDSR).

Ympäröivän seudun luonnon lajistoon kuuluvat esimerkiksi kiangi, tiibetingaselli, tiibetinsusi, baraali, argaali, himalajanmurmeli, mustakaulakurki, sekä monet muut harvinaiset lintulajit. Hanle on osa Changthangin luonnonsuojelualuetta.

## Historia

Hanlen aluetta asuttavat alkujaan paimentolaisuutta harjoittaneet changpat. Ladakhin hallitsija Sengge Namgyal perusti edelleen toimivan tiibetinbuddhalaisen Hanlen luostari eli Hanle Gompan 1600-luvulla.

Intian astrofysiikan instituutti (Indian Institute of Astrophysics, IIA) kiinnostui Hanlesta, kun sen taivaan pimeyttä selvitettiin vuonna 1992. Hanleen rakennettiin Intian astronominen observatorio. Vuonna 2000 valmistui Himalajan Chandra-teleskooppi ja sen jälkeen MACE (Major Atmospheric Cerenkov Experiment Telescope), mailman toiseksi suurin gammateleskooppi. Samalla kun IIA kehitti laitoksiaan Hanlessa poaikalliset paimentolaiset alkoivat asettua aloilleen mudostuvaan kylään. Monet ovat työllistyneet matkailualalla. Matkailijoita alueelle vetää kirkas öinen tähtitaivas.

## Väestö
Intian vuoden 2011 väestönlaskennassa Anlayn kylän asukasluku oli 1&nbsp;879. 47,26&nbsp;% asukkaista kuului perustuslaissa lueteltuihin heimoihin (scheduled tribes, ST). Lukutaitoisuus oli 61,46&nbsp;%. Paikalliset ovat pääasiassa buddhalaisia changpoja.

## Lähteet
Yasser Triki

**Yasser Mohammed Triki** (; s. 24. maaliskuuta 1997) on algerialainen yleisurheilija. Hän on kolmiloikassa sisäratojen MM-hopeamitalisti ja pituushypyssä Afrikan kisojen mestari.

Nuorten sarjoissa Trikin menestyksekkäin laji oli pituushyppy. Hän sijoittui vuonna 2013 alle 18-vuotiaiden MM-kilpailuissa seitsemänneksi. Vuonna 2014 hän pääsi alle 20-vuotiaiden MM-kilpailuissa loppukilpailuun mutta ei kilpaillut siinä. Vuonna 2015 hän saavutti pronssia alle 20-vuotiaiden Afrikan-mestaruuskilpailuissa. Vuonna 2016 hän sijoittui alle 20-vuotiaiden MM-kilpailuissa neljänneksi silloisella ennätyksellään 781&nbsp;cm.

Triki ylitti pituushypyssä kahdeksan metriä vuonna 2017. Tuon vuoden universiadeissa hän saavutti pituushypyssä hopeaa ja sijoittui kolmiloikassa viidenneksi. Vuonna 2018 hän saavutti Afrikan-mestaruuskilpailuissa pronssia kolmiloikassa ja sijoittui neljänneksi pituushypyssä. Vuonna 2019 hän nosti ennätyksikseen pituushypyssä 808&nbsp;cm ja kolmiloikassa hallikilpailussa 17,12&nbsp;m, ensi kerran yli 17 metriä. Afrikan kisoissa hän voitti kultaa pituushypyssä ja saavutti hopeaa kolmiloikassa. Dohan MM-kilpailuissa hän osallistui kolmiloikkaan eikä yltänyt loppukilpailuun. Vuonna 2020 Triki ei kilpaillut.

Vuonna 2021 Triki paransi kolme kertaa kolmiloikkaennätystään, ja Tokion olympialaisissa hänen hyppäämänsä Algerian-ennätys 17,43&nbsp;m tiesi viidettä sijaa vain neljän senttimetrin päässä pronssimitalituloksesta. Oslossa hän voitti timanttiliigan osakilpailun tuloksella 17,24&nbsp;m. Vuonna 2022 hän sijoittui sisäratojen MM-kilpailuissa kolmiloikassa kymmenenneksi. Afrikan-mestaruuskilpailuissa hän saavutti pronssia. Budapestin MM-kilpailuissa 2023 hän sijoittui viidenneksi tuloksella 17,01&nbsp;m. Vuonna 2024 Glasgow'n sisäratojen MM-kilpailuissa Triki saavutti hopeaa tuloksella 17,35&nbsp;m. Vuodelle 2024 siirretyissä Afrikan kisoissa hän kilpaili pituushypyssä ja saavutti hopeaa hypättyään karsinnassa ennätyksensä 809&nbsp;cm mutta jäätyään loppukilpailussa tulokseen 783&nbsp;cm. Pariisin olympialaisissa hän sijoittui kolmiloikassa yhdeksänneksi tuloksella 17,22&nbsp;m.

Triki hyppäsi vuoden 2025 timanttiliigan finaalitapahtumassa Zürichissä tuloksen 17,42&nbsp;m eli senttimetrin päähän ennätyksestään ja sijoittui kolmanneksi. Tokion MM-kilpailuissa 2025 hän sijoittui neljänneksi tuloksella 17,25&nbsp;m.

Triki voitti Yhdysvalloissa NCAA:n mestaruuden kolmiloikassa vuonna 2018. Hän on voittanut Algerian-mestaruuden pituushypyssä vuosina 2014, 2015 ja 2017 sekä kolmiloikassa vuosina 2017, 2023, 2024 ja 2025.

## Lähteet
Toiminnallinen riippuvuus

**Toiminnallinen riippuvuus** on riippuvuuden muoto, johon liittyy pakonomainen tarve harjoittaa palkitsevaa, aineettomiin asioihin liittyvää käyttäytymistä – jota kutsutaan joskus luonnolliseksi palkkioksi – huolimatta sen kielteisistä seurauksista henkilön fyysiselle, henkiselle, sosiaaliselle tai taloudelliselle hyvinvoinnille. Aivojen palkitsemisjärjestelmässä on tunnistettu ΔFosB-niminen transkriptiotekijä, joka on välttämätön yhteinen tekijä sekä toiminnallisessa riippuvuudessa että huumeriippuvuudessa, jotka liittyvät samaan hermostollisten sopeutumisten joukkoon.

## Lista erilaisista toiminnallisista riippuvuuksista
*Pornoriippuvuus
*Liikuntariippuvuus
*Internet-riippuvuus
*Ostosriippuvuus
*Ruokariippuvuus
*Seksiriippuvuus
*Videopeliriippuvuus
*Someriippuvuus

## Lähteet
Suomutetrat

**Suomutetrat** (Chalceidae) on tetrakaloihin kuuluva kalaheimo. Heimon lajeja tavataan makeista vesistä Etelä-Amerikasta. Suomutetrat luettiin aiemmin kuuluviksi tetroihin tai alesteihin, mutta on sittemmin molekyylifylogeneettisten tutkimusten perusteella siirretty omaan heimoonsa.

## Lajit ja anatomia
Suomutetroihin kuuluu vain yksi suku *Chalceus*, johon kuuluu seitsemän tai kahdeksan lajia. Heimon lajit voivat kasvaa 14–30 cm pitkiksi. Tyypillisiä piirteitä ovat vuorottelevat suuret ja pienet suomut ja lyhyt peräevä. Myös hampaiden muoto on heimon lajeja yhdistävä tekijä. Suomutetrat ovat hopeanharmaita ja niiden evät ovat useimmiten punertavia. Osalla heimon kaloista on ruumiissaan tummempia pilkkuja tai raitoja.

## Levinneisyys ja elintavat
Suomutetroja tavataan Amazon- ja Orinocojokien valuma-alueelta. Lajit elävät joissa, puroissa ja tulvametsissä. Heimon kalat ovat kaikkiruokaisia, ja syövät hyönteisten ja kalojen lisäksi kasvinosia. Eräitä suomutetroja pidetään akvaariokaloina.

## Lähteet
Marc Rieper

**Marc Jensen Rieper** (s. 5. kesäkuuta 1968 Rødovre) on tanskalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on oikeajalkainen ja pituudeltaan 191-senttimetrinen.

Rieper pelasi kotimaansa lisäksi Englannissa ja Skotlannissa. Hän voitti Celticin riveissä kaudella 1997–1998 sekä Skotlannin liigamestaruuden että Skotlannin liigacupin. Lisäksi hän voitti Brøndby IF:n riveissä Tanskan cupin 1993–1994. Rieper pelasi neljä ottelua Tanskan alle 21-vuotiaiden maajoukkueessa. Hän liittyi syyskuussa 1990 A-maajoukkueeseen ja pelasi siinä 61 ottelua, joissa hän teki kaksi maalia. Hän oli mukana voittamassa vuoden 1995 Kuningas Fahdin cupin. Hän pelasi joukkueensa kaikki kolme ottelua vuotta myöhemmin pidetyissä EM-kilpailuissa. Hän pelasi viisi ottelua MM-kilpailuissa 1998.

## Lähteet

## Aiheesta muualla
Jordan Scott

**Jordan Scott** (s. 29. kesäkuuta 1997) on jamaikalainen kolmiloikkaaja.

Scott sijoittui kolmiloikassa viidenneksi nuorten olympialaisissa 2014 ja kuudenneksi alle 20-vuotiaiden MM-kilpailuissa 2016.

Scott sijoittui yhdeksänneksi Pan-Amerikan kisoissa 2019. MM-kilpailuissa  hän jäi karsintaan Dohassa 2019 ja Eugenessa 2022. Kansainyhteisön kisoissa 2022 hän sijoittui viidenneksi. Pariisin olympialaisissa 2024 hän putosi karsinnassa.

Vuonna 2025 Scott sijoittui Nanjingin sisäratojen MM-kilpailuissa neljänneksi tuloksella 17,10&nbsp;m. Timanttiliigassa hän voitti Xiamenin, Oslon, Pariisin ja Monacon osakilpailut. Niissä hän paransi kolme kertaa ennätystään: Xiamenissa tulos oli 17,27, Oslossa 17,34 ja Pariisin 17,27:n jälkeen Monacossa 17,52. Tokion MM-kilpailuissa 2025 Scott sijoittui viidenneksi tuloksella 17,21.

Scott voitti Yhdysvalloissa NCAA:n sisäratojen mestaruuden vuonna 2019. Hän on voittanut Jamaikan-mestaruuden vuosina 2018, 2021, 2024 ja 2025.

## Lähteet
2275 Cuitlahuac

**2275 Cuitlahuac (1979 MH)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet